MISERABLES-IV-WEB	Quauqui viatges, totun, vient d’aguestes nautes montanhes que dominen er orizon morau, era justícia, era prudéncia, era rason, eth dret, formada dera mès pura nhèu der ideau, dempús d’ua longa queiguda d’arròca en arròca, dempús d’auer reflectit eth cèu ena sua transparéncia e d’auer creishut damb cent afluents en majestuós camin deth trionf, era insurreccion se pèrd de ressabuda en quauque fonsor popular, coma eth Rin en un pantan.